b'\n_START_ARTICLE_\nSkorpioni (sarjakuvahahmo)\n_START_SECTION_\nVoimat ja varusteet\n_START_PARAGRAPH_\nSkorpioni pystyy nostamaan voimillaan jopa noin 11 tonnia. Skorpioni pystyy hyppim\xc3\xa4\xc3\xa4n pitki\xc3\xa4 matkoja, esim. kerrostalon katolta toiselle. H\xc3\xa4n pystyy my\xc3\xb6s ampumaan happoa h\xc3\xa4nn\xc3\xa4st\xc3\xa4\xc3\xa4n. H\xc3\xa4n k\xc3\xa4ytt\xc3\xa4\xc3\xa4 h\xc3\xa4nt\xc3\xa4\xc3\xa4ns\xc3\xa4 my\xc3\xb6s usein vastustajan huitomiseen tai vihollisten vangitsemiseen, kietoen ne h\xc3\xa4nt\xc3\xa4ns\xc3\xa4 sis\xc3\xa4\xc3\xa4n. Skorpioni on my\xc3\xb6s nopea ja pystyy juoksemaan noin 60 km/h vauhdilla.\n_START_SECTION_\nTelevisio\n_START_PARAGRAPH_\nSkorpioni esiintyi H\xc3\xa4m\xc3\xa4h\xc3\xa4kkimiehen animaatiosarjassa, toisessa jaksossa "Skorpionin myrkky". _NEWLINE_Skorpioni esiintyi viel\xc3\xa4 useasti sen j\xc3\xa4lkeenkin jaksoissa_NEWLINE_14 "Kavala kuusikko 1/2", _NEWLINE_15 "Kavala kuusikko 2/2", _NEWLINE_27 "Viimeinen painajainen", _NEWLINE_46 "Partners",_NEWLINE_53 "H\xc3\xa4\xc3\xa4t" ja _NEWLINE_54-58 Kuusi unohdettua soturia -tarinassa._NEWLINE_Martin Landau ja h\xc3\xa4nen j\xc3\xa4lkeens\xc3\xa4 Richard Moll olivat Skorpionin \xc3\xa4\xc3\xa4nen\xc3\xa4. Landau j\xc3\xa4tti hahmon roolin vuonna 1995 miessivuosa-Oscarin elokuvasta Ed Wood, jossa h\xc3\xa4n esitti n\xc3\xa4yttelij\xc3\xa4 Bela Lugosia.\n_START_SECTION_\nElokuvat\n_START_PARAGRAPH_\nMac Gargan esiintyy vuonna 2017 elokuvassa Spider-Man: Homecoming, n\xc3\xa4yttelij\xc3\xa4n\xc3\xa4\xc3\xa4n Michael Mando. Mac Gargan oli yksi Adrian Toomesin / Korppikotkan asiakkaista, jotka ostivat h\xc3\xa4nelt\xc3\xa4 aseita. Heid\xc3\xa4n oli tarkoitus tehd\xc3\xa4 kauppansa Staten Island Ferryll\xc3\xa4. H\xc3\xa4m\xc3\xa4h\xc3\xa4kkimiehen saapuminen paikalle johti kuitenkin Garganin pid\xc3\xa4tykseen. Kun Toomes itsekin joutui lopulta vankilaan, Gargan kertoi t\xc3\xa4lle rikollisten aikovan yhdist\xc3\xa4\xc3\xa4 voimansa H\xc3\xa4m\xc3\xa4h\xc3\xa4kkimiest\xc3\xa4 vastaan.'